Die Indiese Oseaan Dipool Indeks (IOD) is nou vir die eerste keer sedert omtrent Mei 2019 nie in die positiewe fase nie maar in die neutrale reeks. (‘n Positiewe fase is negatief vir reënval). Voorspellings dui ook dat die IOD in die neutrale reeks behoort te bly vir die komende maande.
Ligte neerslae word verwag vir die korttermyn (14 tot 20 Februarie) vanaf donderstorm aktiwiteite. Dit lyk asof die werklike winterreënval later as normaal verwag kan word. Daar is egter steeds ‘n moontlikheid dat verdere somerreënval kan voorkom as gevolg van verwagte reënval oor die westelike dele van die land wat ook suidwaarts kan beweeg.
Reënvalverwagtings is positief vir die grootste deel van Namibië wat insluit die baie droë sentrale tot suidelike dele vir die periode voor die winter.
​Korttermynvoorspellings dui op ‘n redelike goeie kans vir reën in die laaste deel van Februarie oor groot gedeeltes van die land.